Abonnementer her og der og alle vegne. I nutidens moderne samfund abonnerer vi på alle mulige ting, og det er ikke altid nemt at holde styr på dem alle. Alt lige fra streaming- og lydtjenester til abonnement på forskellige madvarer – i dag kan man abonnere på det hele. Men Aalborgvirksomheden SubHub er klar med en app til mobilen, der kan gøre abonnement junglen en hel del lettere af finde rundt i. - En meget stor andel af vores forbrug er på vej over på forskellige former for abonnementsordninger. I fremtiden vil vi abonnere på de tjenester, som vi har brug for, og som kan være med til at definere os som menneske, forklarer den ene af SubHubs to stiftere Thomas K. Laursen Det kræver penge, at realisere SubHubs store planer om at lette hverdagen for abonnements hungrende danskere. Og det har de fået – virksomheden har nemlig fået en millioninvestering fra Spar Nord. - Det er helt afgørende for os at have nogle investorer i ryggen, som kan løfte os ud på globalt plan. Her er Spar Nords investering et meget vigtigt skridt på vejen, da første step for os er proof of concept i Danmark, så vi kan bruge vores danske erfaringer som springbræt til verden, forklarer Thomas K. Laursen, Co-founder SubHub. SubHubs nyudviklede app indhenter selv oplysninger om alle betalte abonnementer via den enkeltes bankkonti og giver et komplet overblik over betalinger. Det hele skal være nemt og enkelt, og derfor er det også nemt at opsige et abonnement. - Prøveabonnementer, hvor du kan afprøve en service gratis i eksempelvis 30 dage, vinder jo mere og mere indpas. Vores app skal gøre, at du trygt kan tegne prøveabonnementer, og vi hjælper dig med at komme ud af dem, hvis du ikke ønsker at betale, når prøveperioden udløber. Det er der et meget stort behov for, siger Thomas K. Laursen. Alle services, som SubHub tilbyder, er gratis. Det er således investorerne, der betaler gildet. Og den nye nordjyskudviklet app går i luften i starten af det nye år.
Det nordjyske it-firma SubHub får nu en større millioninvestering til at realisere deres app, der skal revolutionere og holde styr på dine abonnementer.